
Λάρισα 18 Ιουλίου 2023


ΔΕΛΤΙΟ ΤΥΠΟΥ

Αρχαιολογική εκδήλωση στη Βελίκα
Την Πέμπτη 20 Ιουλίου και ώρα 9 μ.μ. θα πραγματοποιηθεί στο ανοιχτό θέατρο στα Πλατάνια Βελίκας αρχαιολογική εκδήλωση από την Εφορεία Αρχαιοτήτων Λάρισας σε συνεργασία με τον Δήμο Αγιάς, όπου θα παρουσιαστούν τα αποτελέσματα της έρευνας των τελευταίων χρόνων στην ευρύτερη περιοχή καθώς και τα έργα ανάδειξης αρχαιολογικών χώρων που εκτελούνται εκεί.
[bookmark: _GoBack]Ιδιαίτερη αναφορά θα γίνει στα έργα ανάδειξης που πραγματοποιούνται στο πλαίσιο του ΕΣΠΑ 2014-20 της Περιφέρειας Θεσσαλίας, στο Κάστρο Βελίκας και την Ιερά Μονή Αγίου Δημητρίου στο Στόμιο. Επίσης, το κοινό θα έχει την ευκαιρία να γνωρίσει τα αποκαλυφθέντα ευρήματα στον αρχαιολογικό χώρο του Σκιαθά Αγιοκάμπου, όπου πρόσφατα ήρθε στο φως τμήμα αρχαίου ιερού.
Θα μιλήσουν η αρχαιολόγος και Προϊσταμένη της Εφορείας Αρχαιοτήτων Λάρισας Σταυρούλα Σδρόλια, η αρχαιολόγος της ίδιας Εφορείας Νεκταρία Αλεξίου και ο καθηγητής του Αρχαιολογικού Τομέα του Αριστοτελείου Πανεπιστημίου Θεσσαλονίκης Πασχάλης Ανδρούδης.

